
PLx382/2013/2014


BiroulUI Permanent

al

Camerei  Deputaţilor

Vă înaintăm, alăturat, raportul asupra cererii de reexaminare asupra Legii privind aprobarea Ordonanței de urgență a Guvernului nr.84/2013 pentru modificarea și completarea Ordonanței de urgență a Guvernului nr.64/2009 privind gestionarea financiară a instrumentelor structurale și utilizarea acestora pentru obiectivul convergență, trimisă Comisiei în vederea reexaminării şi depunerii unui nou raport, cu adresa nr. PLx. 382/2013/2014 din 17 februarie 2014, înregistrată sub nr. 4c-2/66 din 18 februarie 2014, Camera Deputaţilor fiind Cameră decizională. 
În raport cu obiectul şi conţinutul său, Legea face parte din categoria legilor organice.

PREŞEDINTE,

Gheorghe DRAGOMIR
Parlamentul  României

RAPORT

asupra cererii de reexaminare a Legii privind aprobarea Ordonanței de 
urgență a Guvernului nr.84/2013 pentru modificarea și completarea Ordonanței 
de urgență a Guvernului nr.64/2009 privind gestionarea financiară a instrumentelor structurale și utilizarea acestora pentru obiectivul convergență
În conformitate cu prevederile art. 137 alin. (2) din Regulamentul Camerei Deputaţilor, republicat, Comisia pentru buget, finanțe şi bănci a fost sesizată spre reexaminare, la solicitarea  Președintelui României cu Legea privind aprobarea Ordonanței de urgență a Guvernului nr.84/2013 pentru modificarea și completarea Ordonanței de urgență a Guvernului nr.64/2009 privind gestionarea financiară a instrumentelor structurale și utilizarea acestora pentru obiectivul convergență.

Această Lege, adoptată de Parlamentul României, a fost transmisă spre promulgare Preşedintelui României la data de 30.11.2013. 
În temeiul articolului 77 alin. (2) din Constituţia României, republicată, la data de 19.12.2013, Preşedintele României a formulat o cerere de reexaminare motivând că eliminarea termenului de maxim 5 zile lucrătoare, prevăzut la art. I, pct. 9 din Ordonanța de urgență a  Guvernului nr.  84/2013, cu referire la art. 175 alin. (2) din Ordonanța de urgență a  Guvernului nr.  64/2009, acordat autorităţii de management pentru virarea către beneficiar a sumelor aferente valorii cheltuielilor rambursabile şi contravalorii taxei pe valoarea adăugată considerată neeligibilă, deturnează scopul propus iniţial de ordonanţă, acela de flexibilizare şi eficientizare a sistemului în vederea creşterii gradului de absorbţie a instrumentelor structurale alocate României.
În conformitate cu  prevederile art. 75 alin. (1) şi (3) din Constituţia României, republicată, şi ale art.92 alin. (1) din Regulamentul Camerei Deputaţilor, republicat, Camera Deputaţilor este Cameră decizională.

Senatul,  în calitate de primă Cameră sesizată, a adoptat cererea de reexaminare trimisă de Preşedintele României în şedinţa din 11.02.2014.

În raport cu obiectul şi conţinutul său, Legea face parte din categoria legilor organice.
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au reexaminat Legea menţionată mai sus, în şedinţa din 25 februarie 2014.

Din totalul de 32 de membri ai Comisiei pentru buget, finanţe şi bănci au fost prezenţi la dezbateri 32 deputaţi.

La dezbaterea acestei Legi a fost prezent, în calitate de invitat, domnul Alin Mitrică – secretar de stat la Ministerul Fondurilor Europene. 

În urma reexaminării Legii privind aprobarea Ordonanței de urgență a Guvernului nr.84/2013 pentru modificarea și completarea Ordonanței de urgență a Guvernului nr.64/2009 privind gestionarea financiară a instrumentelor structurale și utilizarea acestora pentru obiectivul convergență, membrii Comisiei au hotărât, cu unanimitate de voturi, adoptarea cererii de reexaminare la solicitarea Preşedintelui României. 

